Maro ny asa nataon’ny avotr’andramasina ho fampandrosoana ny kaominina. Mbola mitohy izany hatramin’izao ary mbola ho tohizany sy hatsarainy hatrany. Misy amin’ireo asa ireo anefa no tsy ampahafantariny ny ben’ny tanànan’andramasina akory noho ny antony tsy mazava aminay loatra toy ny fambolen-kazo ao analamangasoa, ny fanamboarana trano famakiam-boky sy fandokoana ny lycée andramasina. Ny hany fantatray dia misy ny tsy fifankazahoana eo amin’izy ireo sy ity farany noho ny raharaha pôlitika sy resaka fananantany. Matetika aza no mahazo fanakanana avy amin’ny kaominina izy ireo. Tsy sanatria akory manindraindra ireo olona ireo izahay raha milaza ny zavatra nataony fa milaza ny zava-misy hitanay any an-toerana. Ireto avy izany ny taona 2008 dia neken’ny ministeran’ny rano sy ny ala ny fangatahan’ny avotr’andramasina ny amin’ny fitantanana sy ny fiarovan’ny alan-dapa na forêt d’andramasina noho ny fisian’ny karazan-kazo ala maro mampiavaka an’i madagasikara ao. Hita ao ny zahana phyllarthrom madagascariensis , ny mpanjakabenitany lahikely baudounia flugggeiformis , ny vandrika craspidospermum verticallatum , ny velomiriaria, ny tambitsy, ny harongana haronga madagascariensis , sns. Manana ny tantarany ihany koa io ala io noho ny fisian’ny fasan’andriana ao izay naha-andramasina an’andramasina. Isan’ny ala arovana any amin’ny kaominina andramasina izy io; nanomboka ny taona 2008 izy ireo dia namboly karazan-kazo ala teny ambohimanjaka sy tao amin’ny alan-dapa toy ny zahana, ny arongana, ny antafana, ny hazoambo, ny ambora, ny vandrika, tsy ampy anefa ny fanaraha-maso izany ka be ny maty na maniry ihany fa mitsipozipozy; ny taona 2008 hatramin’izao nampianatra maimaim-poana tantara ny kilasy faharoa eny amin’ny lycée ny profesora jean-pierre domenichini. Nampanangona ny tantara sy lovantsofina momba ny fomba amam-panao sy ny fady any amin’ny faritra niavian’ireo mpianatra izay vonona teny amin’ny lycée izy nanomboka ny taona 2005. Ataony isan-taona izany ka ny mpianatra kilasy voalohany no mandray anjara. Ho fankasitrahana ireo mpianatra amin’izany dia entiny manatrika ny fim izay atao isan-taona aty antananarivo izy ireo. Efa boky maromaro no natontany tamin’izany izay anomezany ny mpandray anjara tsirairay sy ny sekoly; ny taona 2012 nanamboatra trano famakiam-boky iray ho an’ny lycée andramasina, izay nandaniana vola mitentina 3.000.000 ariary, miampy boky maro toy ny rakibolana rakipahalalana izay nomen’i profesora domenichini manokana; ny taona 2013 nanavao ny lokon’ny lycéé andramasina. Nanatsara ny toerana analamangasoa izay ao antenimbe, fokontany andramasina ihany ry zareo. Fananana manokan’ny fikambanana izy io nefa mamelona fianakaviana maro izay efa natomboka ny taona 2010 ny asa natao tao. Isan’ny toerana mahaliana ao amin’ny kaominina ihany koa izy io. Toerana fambolen- kazo sy voly isan-karazany analamangasoa. Mizara telo ny toerana ao ny arboretum izay ahitana karazan-kazo ala teratany endemique eto madagasikara toy, landemy anthoclaista madagascariensis , ny vandrika craspidospermum verticallatum , ny voamboana dalbergia sp. , ny amontana ficus luteas , ny hazomena neobeguea mahafaliensis , ny zahana phyllarthrom madagascariensis , ny hetatra podocarpus madagascariensis , ny antafana terminilia catappa , ny karazana palmie misy karazany efatra ao palmier royal, dipsice non different, dipsice decarice, , ny fatsiolotra izay avy any androy, sns. Ao koa ny toerana natokana ho an’ny hazo fihinam-boa. Hita ao ny karazam- boankazo toy ny voasary, ny paoma, ny voatabia hazo, ny paiso, ny voaloboka, ny poara, ny goavitsinahy, sns. Misy amin’izy ireo ny natao grefy.